
ΕΦΗΜΕΡΙΣΤΗΣΚΥΒΕΡΝΗΣΕδΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

12 ΑΥΓΟΥΣΤΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης α) 106 & β) 10 στρεμμ. στη θέση α) 
«Αστυνομευομένη» και β) «Κουτσό Αλώνι - Βρυσούλα» κοινότη¬ 
τας Δίβρης Ν. Φθ/δας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που βρίσκονται 
εντός του ρυμοτομικού σχεδίου Ναυπλίου (Ν. Αργολίδος) και κα¬ 
θορισμός ειδικών όρων και περιορισμών δόμησης αυτών. ... 2 

Χαρακτηρισμός ως διατηρητέου του κτιρίου των κοινών Λουτρών 
πρώην «Χαμάμ», που βρίσκεται εντός του ρυμοτομικού σχεδίου 
του Δήμου Νίκαιας (Ν. Αττικής) και καθορισμός ειδικών όρων 


και περιορισμών δόμησης.. 3 

Τροποποίηση του ρυμοτομικού σχεδίου Γιαννιτσών Ν. Πέλλας. . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1897 (1) 

Κήρυξη αναδασωτέας έκτασης α) 106 & β) 10 στρεμμ. στη θέση α) 
«Αστυνομευομένη» και β) «Κουτσό Αλώνι - Βρυσούλα» κοινότητας 
Δίβρης Ν. Φθ/δας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Τις διατάξεις του άρθρου 117 παρ. 3 του Συντάγματος. 


3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 2β. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 5088/16.7.92 πρόταση του δασαρχείου Λαμίας με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέο»;. 

6 Την 22961/85 απόφαση του Νομάρχη Φθ/δοις «Περί παρα- 
χωρήσεως αρμοδιοτήτων», αποφασίζουμε: 

Κηρύσσουμε οιναδασωτέα για λόγους εξωραϊστικούς και προστατευ¬ 
τικούς της κοινότητοις Δίβρης και συμπλήρωση της δασικής βλαστή- 
σεως της εκτάσεως που θα γίνει με δενδροφύτευση, και τη διατήρηση 
του χαροικτήρα του δάσους, ώστε να αποκλεισθεί η διάθεση αυτής για 
άλλο σκοπό, τη δημόσια δασική έκταση εμβαδού α) εκατόν έξι (106) 
στρεμ. β) δέκα (10) στρεμ. που βρίσκεται στη θέση «Αστυνομευομένη» 
και «Κουτσό Αλώνι - Βρυσούλα» κοινότητοις Δίβρης και προσδιορίζεται 
από τα στοιχεία α) 1,2, 3,4, 5, 6,.... 13,14,1 β)Α-Β-Γ-Δ -.... Η 
- θ - Α και έχει όρια: 

Τμήμα α) 1, 2, 3, 4....13, 14, 1) 106 στρεμ. 

Ανατολικά: Γύρωθεν με δημόσια έκταση. 

Δυτικά: Γύρωθεν με δημόσια έκταση. 

Βόρεια: Γύρωθεν με δημόσια έκταση. 

Νότια: Γύρωθεν με δημόσια έκταση. 

Τμήμα β) (Α Β Γ Δ ... Η θ Α) ΙΟόστρεμ. 

Ανατολικά: Γύρωθεν με δημόσια έκταση. 

Δυτικά: Γύρωθεν με δημόσια έκταση. 

Βόρεια: Γύρωθεν με δημόσια έκταση. 

Νότια: Γύρωθεν με δημόσια έκταση όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση οωτή να δημοσιευθεί στην Εφημερίδα της Κυβερνήσεως. 

Λαμία, 22 Ιουλίου 1992 

Με εντολή Νομάρχη 
Ο Δ/ντής Δασών 
ΔΗΜ. ΤΣΟΥΤΣΟΣ 

Αριθ. 73097/4222 (2) 

Χαρακτηρισμός ως διατηρητέων δύο (2) κτιρίων που βρίσκονται εντός 

του ρυμοτο(*κού σχεδίου Ναυπλίου (Ν. Αργολίδος) και καθορισμός 

ειδικών όρων και περιορισμών δόμησης αυτών. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την Υ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου ΠΕ.- 
ΧΩ.Δ.Ε.» (Β’ 858). 

4. Την από 20.12.1991 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Την 2191/146/17.1.92 αίτηση (σύμφωνη γνώμη) των κληρο¬ 
νόμων Ευαγγέλου Τριανταφύλλου και το γεγονός ότι παρήλθε άπρακτη 
η προθεσμία της παρ. 2 του άρθρου 4 του Ν. 1577/1985 για το ακί¬ 
νητο που βρίσκεται επί της οδού Βασ. Κων/νου αριθ. 38, φερόμενο ως 
ιδιοκτησία κληρονόμων Χαρίτου, αποφασίζουμε: 

1. Χαρακτηρίζονται ως διατηρητέα δύο (2) κτίρια που βρίσκονται 
εντός του ρυμοτομικού σχεδίου του Δήμου Ναυπλίου (Ν. Αργολίδος), 
στο παραδοσιακό τμήμα της πόλης και επί της οδού Βασ. Κων/νου 
αριθ. 36 και 38 φερόμενα ως ιδιοκτησία κληρονόμων Τριανταφύλλου 
και κληρονόμων Χαρίτου αντίστοιχα, όπως φαίνεται με μαύρη διαγράμ¬ 
μιση και με στοιχεία 1 και 2 στο σχετικό πρωτότυπο διάγραμμα σε κλί¬ 
μακα 1:1000 που θεωρήθηκε από τον προϊστάμενο της δ/νσης Τοπο¬ 
γραφικών Εφαρμογών με την 73097/1992 πράξη του και που αντί¬ 
τυπό του σε φωτοσμίκρυνση δημοσιεύεται με την παρούσα απόφαση 
στην Εφημερίδα της Κυβερνήσεως. 

2. Διατηρητέο χαρακτηρίζεται το αρχικό εκάστοτε κτίριο καθώς και 
τα στοιχεία του περιβάλλοντος αυτού χώρου (μάνδρες, κρήνες, αυλόθυ¬ 
ρες, βοτοσλωτά δάπεδα) όπως και οι εναρμονιζόμενες με το αρχικό κτί¬ 
ριο μεταγενέστερες προσθήκες όχι όμως και το πάσης φύσεως καθ’ ύψος 
ή κατ’ επέκταση υπάρχοντα προσκτίσματα, που αλλοιώνουν το αρχικό 
κτίριο. Ο καθορισμός των προσκτισμάτων που αλλοιώνουν το αρχικό 
κτίριο γίνεται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στα πιο πάνω κτίρια που χαρακτηρίζονται ως διατηρητέα απαγο¬ 
ρεύεται κάθε αφαίρεση, αλλοίωση ή καταστροφή των επί μέρους αρχιτε¬ 


κτονικών ή καλλιτεχνικών διακοσμητικών στοιχείων τους, όσο και του 
κτιρίου συνολικά, πλην των προσκτισμάτων ή των στοιχείων των κτι¬ 
ρίων για τα οποία η ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση των κτιρίων που χαρα¬ 
κτηρίζονται ως διατηρητέα εφόσον δεν αλλοιώνεται ο γςνικός αρχιτε¬ 
κτονικός χαρακτήρας του κτιρίου και δεν θίγονται τα διατηρητέα στοι¬ 
χεία του. 

5. Σε περίπτωση αποκατάστασης κτιρίου που έχει υποστεί μεγάλες 
(αλλοιώσεις και υπάρχουν ανεπαρκή στοιχεία για το ίδιο το κτίριο, πρέ¬ 
πει να λαμβάνεται υπόψη η βασική αρχιτεκτονική σύνθεση και η συγγε¬ 
νής μορφολογία και τεχνολογία των όψεων των κτιρίων της περιοχής. 

6. α) Αιτήσεις για ανέγερση νέων κτιρίων στα οικόπεδα που υπάρ¬ 
χουν διατηρητέα κτίρια και για προσθήκες στα διατηρητέα κτίρια απο- 
στέλλονται από την Πολεοδομική Υπηρεσία στην αρμόδια Υπηρεσία του 
Υπουργείου Περιβάλλοντος Χωροταξίας και Δημοσίων Έργων με 
γνώση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ), για ειδικές ρυθμίσεις σύμφωνα με τις διατάξεις του άρθρου 4 
παρ. 2 του Ν. 1577/85 περί «ΓΟΚ» εφόσον δεν παραβλάπτονται το 
διατηρητέο κτίριο και ο χώρος που το περιβάλλει. 

β) Κατ’ Εξαίρεση από το προηγούμενο εδάφιο και με σύμφωνη 
γνώμη της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) επιτρέπονται προσθήκες κατ’ επέκταση διατηρητέου κτιρίου 
περιορισμένων διαστάσεων εφόσον κριθούν απαραίτητες για τη λειτουρ¬ 
γική εξυπηρέτηση του κτιρίου. 

7. α) Δεν επιτρέπεται η τοποθέτηση φωτεινών επιγραφών και διαφη¬ 
μίσεων στα χαρακτηριζόμενα ως διατηρητέα κτίρια. 

Επιτρέπονται μόνο οι περιορισμένων διαστάσεων επιγραφές που πλη¬ 
ροφορούν για τυχόν χρήση των χώρων των κτιρίων. 

β) Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. 

Οι φωτεινές επιγραφές στα ισόγεια των καταστημάτων, έστω και αν 
τοποθετούνται μέσα στις προσθήκες, έχουν χρώμα Λευκό ή κίτρινο, 
σταθερό και συνεχές και αποτελούνται από μεμονωμένα στοιχεία , 
γράμματα, αριθμούς. 

8. Για οποιαδήποτε εργασία στο εξωτερικό ή εσωτερικό των διατη¬ 
ρητέων κτιρίων και στο χώρο που τα περιβάλλει καθώς και για την το¬ 
ποθέτηση επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1992 

Με εντολή Υφυπουργού 

Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

Αριθ. 73091/4216 (3) 

Χαρακτηρισμός ως διατηρητέου του κτιρίου των κοινών Λουτρών 

πρώην «Χαμάμ», που βρίσκεται εντός του ρυμοτομικού σχεδίου του 

Δήμου Νίκαιας (Ν. Αττικής) και καθορισμός ειδικών όρων και πε¬ 
ριορισμών δόμησης. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Καταιγιάννη» (Β' 702). 

3. Την 92554/2077/17.10.1991 απόφαση «Μεταβίβαση αρμο¬ 
διοτήτων του Υφυπουργού Περιβάλλοντος, Χωροταξίας και Δημοσίων 
Έργων στο Γενικό Γραμματέα, στους Γενικούς Διευθυντές και στους 
Προϊσταμένους Διευθύνσεων και Τμημάτων του Υπουργείου ΠΕ.- 
ΧΩ.Δ.Ε.» (Β' 858). 

4. Την από 24.10.1991 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

5. Την Φ 183/97/17603/18.2.92 έγγραφο του Οργανισμού Σχο¬ 
λικών Κτιρίων με το οποίο εκφράζεται η σύμφωνη γνώμη του ενδιαφε¬ 
ρομένου Οργανισμού, αποφασίζουμε: 

1. Χαρακτηρίζεται ως διατηρητέο το κτίριο «Πρώην Χαμάμ» Κοινά 
Λουτρά, που βρίσκεται εντός του ρυμοτομικού σχεδίου του Δήμου Νί¬ 
καιας (Ν. Πειραιώς) και ειδικότερα επί της οδού Μυλάσων (Ο.Τ. 461) 
φερόμενο ως ιδιοκτησία του Οργανισμού Σχολικών Κτιρίων, όπως φαί¬ 
νεται με μαύρη διαγράμμιση στο σχετικό πρωτότυπο διάγραμμα σε κλί¬ 
μακα 1:200 που θεωρήθηκε από τον προϊστάμενο της δ/νσης Τοπο¬ 
γραφικών Εφαρμογών με την 73091/1992 πράξη του και που αντί¬ 
τυπό του σε φωτοσμίκρυνση δημοσιεύεται με την παρούσα απόφαση. 


2. Ως Διατηρητέο κτίριο νοείται το αρχικό εξαιρουμένων των οιων- 
δήποτε σε ύψος ή σε έκταση υφισταμένων τμημάτων που αλλοιώνουν ή 
είναι ξένα προς το αρχικό κτίριο. Ο χαρακτηρισμός των τμημάτων που 
δεν παρουσιάζουν ενδιαφέρον είναι ξένα ή αλλοιώνουν το κτίριο και επι¬ 
βάλλεται να αφαιρεθούν, γίνεται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. Πλην των στοιχείων της προηγουμένης παραγράφου που επιτρέ¬ 
πει ή επιβάλλει την αφαίρεσή τους η Επιτροπή Πολεοδομικού και Αρχι¬ 
τεκτονικού Ελέγχου (ΕΠΑΕ), απαγορεύεται κάθε αφαίρεση, αλλοίωση 
ή καταστροφή των επί μέρους αρχιτεκτονικών και διακοσμητικών στοι¬ 
χείων του κτιρίου. 

4. Επιτρέπεται η οινέγερση Σχολικών Κτιρίων στον ακάλυπτο του οικο¬ 
πέδου του διατηρητέου κτιρίου, εφόσον με τον όγκο και την διάταιξή τους 
δεν παραβλάπτεται το διατηρητέο κτίριο, μετά από έγκριση της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ). 

5. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αερχιτε- 
κτονικός χαρακτήροις του διατηρητέου κτιρίου. 

6. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για την χρήση των χώρων του κτιρίου. 

7. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1992 

Με εντολή Υφυπουργού 

Ο Γενικός Γραμματέας 
ΒΑΣΙΛΗΣ ΚΟΡΚΟΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οιχοθ. 1464 (4) 

Τροποποίηση του ρυμοτομικού σχεδίου Γιαννιτσών Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47Α') όπως τροποποιή¬ 
θηκαν και συμπληρώθηκαν με το υπ’ αριθ. 1018/71 Ν.Δ/γμα (ΦΕΚ 
220Α') και με την παρ. 3 του άρθρου 34 του Ν. 1577/85 (ΦΕΚ 
210Α). 

3. Τις διατάξεις του υπ’ αριθ. 183/1985 Π.Δ/τος (ΦΕΚ 70Α'). 

4. Την υπ’ αριθ. 423/1991 γνωμοδότηση του δημοτικού Συμβου¬ 
λίου. 

5. Την υπ’ αριθ. 48/1992 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, νομού Πέλλας, αποφασίζουμε: 


Άρθρο 1. 

Εγκρίνεται η τροποποίηση του ρυμοτομικού σχεδίου Γιαννιτσών που 
αφορά τη δημιουργία πεζόδρομου μεταξύ του Ο.Τ. 505 και του χώρου 
πάρκινγκ όπως φαίνεται στο συνημμένο τοπογραφικό διάγραμμα. 

Άρθρο 2. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. Μετά τη δημοσίευσή της ακριβές αντί¬ 
γραφο του πρωτοτύπου διαγράμματος που τη συνοδεύει σε κλίμακα 
1:1000 αναρτάται επί δεκαπέντε (15) ημέρες στο γραφείο Πολεοδο¬ 
μίας Γιαννιτσών στη διεύθυνση Δ. Στάμκου 1 για να λάβουν γνώση οι 
ενδιαφερόμενοι. 

Η παρούσα να δημοσιευθεί στην Εφημερίδα της Κυβερνήσεως. 

Γιαννιτσά, 19 Ιουνίου 1992 

Ο Νομάρχης 
ΒΑΣ. X" ΑΠΟΣΤΟΛΟΥ 

